روسیا خاریجی ایشلر ناظیری سئرگئی لاوروو، سوریه بحرانی‌نین حلی اوچون بیرلشمیش میللت‌لر تشکیلاتی‌نین امنیت شوراسیندا تصدیق‌لنن قرارین خاریجینده بیر پلان اولمادیغینی سؤیله‌دی.
لاوروو، گورجوستان‌دان تک طرف‌لی موستقیل‌لیگینی اعلان ائدن آبخازیادا تشکیل ائدیلن مطبوعات کونفرانسیندا، آمریکا خاریجی ایشلر ناظیری رکس تیلرسون‌ ون موسکوا زیارتینده سوریه‌ده رژیم دییشیک‌لیگینی ده نظرده توتان بیر پلانین مذاکیره گلیب گلمدیگی سوالینا، تیلرسون ایله سوریه موضوعسونو اطراف‌لی بیر شکیلده قیمتلندیردیک‌لرینی ایفاده ائده‌رک،
"بیزیم اوچون بیر پلان وار، او دا سوریه‌نین طالعیینی سوریه خالقی‌نین تعیین ائدجگی ایفاده ائدیلن بیرلشمیش میللت‌لر تشکیلاتی‌نین امنیت شوراسینین 2254 سای‌لی قراری. بو قرارین حیاتا باشقا بیر آلترناتیو اولمادیغینا اینانیرام." ایفاده‌سینی ایستیفاده ائتدی.
رژیمین ایدلیب خان شیحون دیاریندا تشکیل ائتدیگی شیمیایی سالدیریسی تخریبات اولا‌راق گؤردوک‌لرینی تکرارلایان لاوروو، سوریه‌ده بعضی گوج‌لرین رژیم دییشیک‌لیگی اوچون مصنوعی سبب‌لر چیخارماغا چالیشدیغینی ایره‌لی سوردو.
